การแทรกแซงการเลือกตั้งสหรัฐของรัสเซีย พ.ศ. 2559

ประชาคมข่าวกรองสหรัฐยืนยันความมั่นใจว่า รัสเซียแทรกแซงการเลือกตั้งสหรัฐ พ.ศ. 2559 ในจดหมายเดือนตุลาคมปีนั้น สำนักงานผู้อำนวยการข่าวกรองแห่งชาติ (DNI) ซึ่งเป็นตัวแทนของสำนักข่าวกรอง 17 สำนักและกระทรวงความมั่นคงแห่งมาตุภูมิ (DHS) แถลงร่วมกันว่ารัสเซียแฮ็ก (hack) คณะกรรมการเดโมแครตแห่งชาติ (DNC) และปล่อยเอกสารให้วิกิลีกส์ ประเทศรัสเซียระบุว่าตนไม่เกี่ยวข้องMoscow denies Russian involvement in U.S. DNC hacking, Reuters (June 14, 2016). ประธานาธิบดีบารัก โอบามาใช้สายโทรศัพท์แดง (red phone line) ติดต่อกับประธานาธิบดีวลาดีมีร์ ปูตินโดยตรงและย้ำความสำคัญของการโจมตีไซเบอร์ดังกล่าว สำนักข่าวกรองกล่าวว่าพวกตนมีความมั่นใจสูงว่าประเทศรัสเซียกระทำเพื่อให้ดอนัลด์ ทรัมป์ได้รับเลือกตั้งDavid E. Sanger & Scott Shane, Russian Hackers Acted to Aid Trump in Election, U.S. Says, New York Times (December 9, 2016). สารสนเทศหลังการเลือกตั้งนำสู่ "ความมั่นใจระดับสูง" ว่าปูตินสั่งการปฏิบัติการดังกล่าวด้วยตนเอง ประเทศรัสเซียแย้งการมีส่วนเกี่ยวข้องของปูติน ผู้อำนวยการซีไอเอ จอห์น เบรนเนน ผู้อำนวยการเอฟบีไอ เจมส์ โคมีย์ (James Comey) และดีเอ็นไอ เจมส์ แคลปเพอร์ เห็นพ้องกันเรื่อง "ขอบเขต สภาพและเจตนา" ของการแทรกแซงของรัสเซียเพื่อสนับสนุนทรัมป์ บริษัทความมั่นคงไซเบอร์ ได้แก่ คราวด์สไตรก์ (CrowdStrike) ฟิเดลิสไซเบอร์ซีคัวริตี (Fidelis Cybersecurity) แมนเดียนท์ (Mandiant) ซีคัวร์เวิกส์ (SecureWorks) และเธรตคอนเนกต์ (ThreatConnect) แถลงว่ากลุ่มข่าวกรองรัสเซีย แฟนซีแบร์และโคซีแบร์ เป็นผู้ลงมือโจมตีไซเบอร์ดังกล่าว

ประธานาธิบดีโอบามาสั่งให้จัดทำรายงานการแทรกแซงการเลือกตั้งของต่างชาติ สมาชิกวุฒิสภาสหรัฐเรียกร้องการสอบสวนสองพรรค ประธานาธิบดีทรัมป์ปฏิเสธรายงานดังกล่าวEric Bradner, Trump on Russian hacking: 'I don't believe it', CNN (December 11, 2016).Nicholas Fando, Trump Links C.I.A. Reports on Russia to Democrats’ Shame Over Election, New York Times (December 11, 2016). และโจมตีราชการข่างกรองในแถลงการณ์ของคณะเปลี่ยนผ่าน ผู้ก่อตั้งวิกิลีกส์ จูเลียน อาสซานจ์ กล่าวว่ารัสเซียไม่เกี่ยวข้องกับการเผยแพร่Alex Johnson, WikiLeaks' Julian Assange: 'No Proof' Hacked DNC Emails Came From Russia, NBC News (July 25, 2016). หัวหน้าฝ่ายข้างมากวุฒิสภาพรรครีพับลิกัน มิทช์ แม็กคอนเนล แสดงความมั่นใจในสำนักข่าวกรองสหรัฐและสนับสนุนการสอบสวนสองพรรค เช่นเดียวกับคณะกรรมาธิการข่าวกรองของวุฒิสภา ประธานาธิบดีโอบามาแถลงว่าสหรัฐจะตอบโต้รัสเซีย ในวันที่ 29 ธันวาคม สหรัฐกำหนดการลงโทษที่กว้างขวางที่สุดต่อรัสเซียนับแต่สงครามเย็น

 อ้างอิง 

  ดูเพิ่ม 

 แหล่งข้อมูลอื่น 

หมวดหมู่:ความสัมพันธ์รัสเซีย–สหรัฐ